Himmerland Boligforening vil rådgive og hjælpe lejere i 5000 almene boliger, så de kan undgå at blive sat på gaden. Dertil har de modtaget 1,7 mio. kr. fra socialminister Benedikte Kiær. I 2008-2010 gennemførte fogeden 104 udsættelser, og yderligere 150 familier mistede deres bolig på grund af manglende huslejebetaling i Aalborg Øst. Målet er at halvere antallet af udsættelser. En rådgiver skal kontakte de lejere, der er i fare for at blive sat ud. Lejeren bliver kontaktet på bopælen senest 10 dage efter første rykker. Herefter vil beboeren få tilbudt en snak om sin situation, konkret rådgivning, afdragsordning og andre sociale tilbud. Som en del af satspuljeaftalen for 2011 har partierne bag, der tæller samtlige partier med undtagelse af Enhedslisten, afsat 12 mio. kr. til forebyggelse af udsættelse af lejere. Himmerland Boligforening er en af fire boligorganisationer, som har fået støtte socialministeriet.

Referat:
Ny indsats i Aalborg Øst skal forhindre lejere i at blive smidt ud.